**P R O P O Z Í C I E**

***FESTIVAL CHRÁMOVEJ PIESNE* *VD ECAV***

**ORGANIZÁTOR FESTIVALU: *Východný dištrikt ECAV na Slovensku na Slovensku***

 ***Výbor* *cirkevnej hudby a hymnológie ECAV na Slovensku***

**SPOLUORGANIZÁTOR: *CZ ECAV na Slovensku Hybe***

**TERMÍN PODUJATIA: *1. október 2022 o 10. 00***

**MIESTO KONANIA: *Evanjelický a. v. kostol v Hybiach***

**POSLANIE FESTIVALU**:

prvý premiérový ročník súťažnej a nesúťažnej prehliadky speváckych zborov v rôznych kategóriách má cieľ aktivizovať a popularizovať prezentáciu slovenskej duchovnej piesne v rámci VD ECAV

cieľom prehliadky je pozdvihnúť úroveň činnosti speváckych zborov a zborových dirigentov

* podporovať a prezentovať tento druh záujmovej umeleckej činnosti
* motivovať spevácke zbory VD ECAV k tvorivej práci
* umožniť konfrontáciu jednotlivých speváckych zborov
* dokumentovať a evidovať súčasnú úroveň speváckych zborov

**ÚČASTNÍCI:**

* na prehliadke sa môžu zúčastniť **miešané, ženské a mužské** spevácke zbory VD ECAV

**SÚŤAŽNÉ KATEGÓRIE:**

1. miešané zbory

2. ženské zbory

3. mužské zbory

**PODMIENKY ÚČASTI:**

do prehliadky budú zaradení účastníci na základe písomnej alebo elektronickej prihlášky, kde vyznačia, či budú vystupovať súťažne, alebo nesúťažne s nasledujúcimi údajmi *(cca 10 riadkov)*: *názov speváckeho zboru, charakteristika speváckeho zboru, meno dirigenta, repertoár (meno a priezvisko skladateľa, názov skladby, dĺžka skladby)*

**PRAVIDLÁ FESTIVALU:**

* každý zúčastnený spevácky zbor nacvičí spoločnú pieseň, ktorá bude spievaná spoločne všetkými speváckymi zbormi na záver.

**SÚŤAŽNE:**

***Repertoár (podľa kategórie)*** – ***3 skladby a jedna spoločná na záver: Daj, Bože, pokoja* –** so sprievodom organa

1. **Povinná skladba** vybraná z nasledujúceho repertoáru:

* Miešané zbory – na výber z troch skladieb:

**A) J. Crüger, Arr. M. Bázlik: Pripravuj sa, duša milá (ES 301) (2. verše)**

**B) M. A. Ingegneri: O bone Jesu**

**C) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

* Ženské zbory:

**A) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

 **B) J. Kumlik: Gebet**

* Mužské zbory:

**A) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

 **B) L. Janáček: Láska opravdivá**

**2. Jedna chrámová skladba** podľa vlastného výberu v slovenskom jazyku (napr. z ES)
Pri viacveršových skladbách sa zaspievajú max. 3 verše.

**3. Skladba podľa vlastného výberu**

Tretia skladba môže byť s použitím elektronického syntetizátora alebo iného sprievodného hudobného nástroja, prípadne viacerých akustických hudobných nástrojov, ktoré si prihlásený spevácky zbor zabezpečí sám. Súťažný repertoár nie je možné meniť.

Vo všetkých kategóriách súťažnej prehliadky **sú povinné 2 skladby a capella** (bez sprievodu nástroja).

**Interpretácia piesní pre jeden spevácky zbor je do 7 min.**

**NESÚŤAŽNE:**

***Repertoár (podľa kategórie)*** – ***2 skladby a jedna spoločná na záver: Daj, Bože, pokoja*** *- so sprievodom organa*

1. **Povinná skladba** vybraná z nasledujúceho repertoáru:

* Miešané zbory – na výber z troch skladieb:

**A) J. Crüger, Arr. M. Bázlik: Pripravuj sa, duša milá (ES 301) (2. verše)**

**B) M. A. Ingegneri: O bone Jesu**

**C) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

* Ženské zbory:

**A) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

**B) J. Kumlik: Gebet**

* Mužské zbory:

**A) Mel. 98. Franc. žalmu, Arr. M. Jašurdová: Spievajte Bohu nové piesne (ES 360)**

 **B) L. Janáček: Láska opravdivá**

**2. Jedna chrámová skladba** podľa vlastného výberu v slovenskom jazyku (napr. z ES)
Pri viacveršových skladbách sa zaspievajú max. 3 verše. Druhá skladba môže byť s použitím elektronického syntetizátora alebo iného sprievodného hudobného nástroja, prípadne viacerých akustických hudobných nástrojov, ktoré si prihlásený spevácky zbor zabezpečí sám.

Vo všetkých kategóriách nesúťažnej prehliadky **je povinná jedna skladba a capella** (bez sprievodu nástroja).

**Interpretácia piesní pre jeden spevácky zbor je do 5 min.**

K dispozícii bude elektronický syntetizátor. Všetky spevácke zbory sa zaväzujú, že si hudobný sprievod zabezpečia sami.

**HODNOTENIE:**

Odborná porota na záver festivalu uskutoční súhrnné hodnotenie všetkých zúčastnených speváckych zborov.

Spevácke zbory budú hodnotené bodovým systémom (0 – 30 bodov) podľa týchto kritérií:

1. spevácka technika a hlasová kultúra

2. intonácia a rytmus

3. výraz a štýlovosť

4. výber súťažného repertoáru, dramaturgia

Podľa počtu získaných bodov udeľuje porota umiestnenie v:

* Zlatom pásme 25 – 29,99 bodov
* Striebornom pásme 20 – 24,99 bodov
* Bronzovom pásme 15 – 19,99 bodov

Speváckemu zboru, ktorý sa prihlási do súťaže, bude udelená plaketa s označením pásma, v ktorom sa umiestnil; všetkým ostatným bude udelená ďakovná plaketa za účasť. Okrem udelenia bodov porota nevydáva žiadne písomné hodnotenie výkonu speváckeho zboru. Výsledky poroty sú konečné a nedá sa proti ním odvolať.

Hodnotenie a rozbor interpretácie sa uskutoční po oficiálnom ukončení festivalu za účasti dirigentov a vedúcich zborov s odbornými lektormi (členovia poroty).

**ZÁVÄZNÉ PRIHLÁŠKY:**

Záväzné prihlásenie je najneskôr do **31.7.2022** cez Google formulár: **https://docs.google.com/forms/d/1CavwRJVy9mt3Pz5JgoxFhHw6qh9Z2gCDjJkrXB2hots**

alebo naadresu: Biskupský úrad VD ECAV, P. O. Box 119, Hlavná 137, 080 01 Prešov či e- mailom: tajomnik@vdecav.sk.

Prihláseným speváckym zborom budú v časovom predstihu zaslané podrobné informácie o organizácii, programe a technickom zabezpečení podujatia.

Podujatie sa bude vysielať naživo cez YouTube kanál VD ECAV.